अतः भारत एवं कश्मीर के सभ्यतागत एकता का सबसे बड़ा सूत्र है, सामूहिक चेतना, जिसके घटक हैं अध्यात्म अथवा धर्म | मिथक, भाषा, तीर्थ, देवी-देवता, दर्शन, काव्य शास्त्र तथा तत्संबंधी सौन्दर्यशास्त्र | कश्मीरी भाषा स्वयं संस्कृत गोत्रजा है | आपको आश्चर्य होगा यह जानकर कि कश्मीरी भाषा सीधे ऋग्वेद से आई है तथा ऋग्वेद के बहुत सारे शब्द इसमें बिना किसी परिवर्तन के अक्षुण्ण हैं | ऋग्वेदिक विशिष्ट ध्वनियाँ भी बनी हुईं हैं | राज्ञी का प्रादुर्भाव होने पर भगवान् श्रीराम उन्हें हनुमान जी के कन्धों पर बैठाकर सबसे पवित्र एवं सुरक्षित स्थली कश्मीर के तुलमुल में भेजते हैं | उत्तर भारत का यह श्रेष्ठ तीर्थस्थल क्षीरभवानी नाम से प्रसिद्ध है | इससे यह भी सिद्ध होता है कि भारत की क्षेत्रीय अखंडता कितनी प्राकृतिक एवं सहज थी |